Зурла (македонска) - Википедија

# Зурла (македонска)

### Од Википедија, слободна енциклопедија

„Моме стое“ на зурла во изведба на мајстор Махмут Музафер

Зурла

Зурлата е македонски народен дувачки инструмент направен од оревово или сливово дрво. Се состои од два дела: конусна цевка и славец кој се вметнува во горниот крај.

Зурлата има седум дупки и една палчена дупка од задната страна, како и издувни дупки при долниот дел, и трска со диск на горниот.

При свирење, сурлата се држи со двете раце под агол од ~45° во однос на видното поле. Прстите од левата рака работат со долните четири дупки, додека прстите од десната работат со горните дупки и палчената дупка. Сплесканата трска се става цела во устата, а усните се допираат со металниот диск (медник) кој им помага на образните мускули. За свирење на овој инструмент потребна е техника на кружно дишење.

Зурлата свири две октави од (отприлика) природната скала. Хроматичните тонови (D#, F#, A# и B#) исто така може да се свират со промена на притисокот и комбинација од покривање на дупките за тонови.

Овој инструмент има карактеристичен, многу гласен и продорен звук и речиси секогаш е придружувана од тапани. Стандардна комбинација се две зурли и два тапана.

Се смета дека зурлата е донесена во Македонија од блискиот исток, од ромите или турците.

Репертоарот на зурлата се состои од ора, кои се изведуваат на свадби, празници или испраќања.

Преземено од "http://mk.wikipedia.org../../../%D0%B7/%D1%83/%D1%80/%D0%97%D1%83%D1%80%D0%BB%D0%B0_%28%D0%BC%D0%B0%D0%BA%D0%B5%D0%B4%D0%BE%D0%BD%D1%81%D0%BA%D0%B0%29.html"

Категорија: Македонски народни инструменти

##### Views

- Статија
- Разговор
- Тековна верзија

##### Пребарај